open-index/open-wikipedia-markdown huggingface dataset:
Sanae (1923)

**Sanae** () oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin.

## Valmistus

Alus tilattiin Uraga Dock Companyltä, missä köli laskettiin 5. huhtikuuta 1922. Alus laskettiin vesille 15. helmikuuta 1923 ja otettiin palvelukseen vielä samana vuonna 5. marraskuuta.

## Palvelus
Vuonna 1938 aluksen etummainen savuhormi varustettiin savuohjaimella ja aluksen painolastimäärää kasvatettiin, jolloin uppouma kasvoi 1&nbsp;113 tonniin. Samanaikaisesti aluksen nopeus laski 31 solmuun.

Tyynenmeren sodan alkaessa alus kuului Kuren laivastoalueen 13. hävittäjäviirikköön, jonka muut alukset olivat *[[Kuretake (1922)|Kuretake]]* ja *[[Wakatake (1922)|Wakatake]]*. Viirikön tehtävänä oli sukellusvenetorjunta Japaninmerellä, Bungonsalmessa ja Kyūshūn länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.

Yhdysvaltain laivaston sukellusvene *[[USS Bluefish]]* upotti aluksen torpedoimalla 13. marraskuuta 1943.

## Lähteet
*
*
*

### Viitteet
Mörbyn linnanrauniot

**Mörbyn linnanrauniot** on entinen linna, joka sijaitsee Ruotsissa Norrtäljen kunnassa Rimbon taajamassa.

Mörbyn linnan alkuperänä toimi pommerilaisen Slawekan suvun rakennus 1450-luvulla. Se siirtyi Oxenstiernan suvulle naimakaupan johdosta 1476. Sen rakentamista on jatkettu 1550- ja 1660-luvuilla. Erityisesti laajennustöitä tehtiin Gabriel Kristensson Oxenstiernan aikana, joka toimi Mörbyn isäntänä 1520–1585 sekä omisti myös Ekebyholmin ja Rånäsin linnat. Nämä kolme kuuluivat strategiseen kolmioon, joka suojasi vanhaa matkareittiä.

Suuren 1550-luvulla tapahtuneen tulipalon jälkeen linnasta alettiin rakentaa renessanssilinnaa. 1500-luvun puolivälissä linnaan rakennettiin neliskulmainen torni luoteispuolelle ja vahtitorni kaakkoispuolelle. 1640-luvulla valtioneuvos Gabrien Oxenstierna rakensi linnan lopulliseen muotoonsa, jonka voi nähdä nykyisissä raunioissa. Siihen rakennettiin yksi lisäkerros. Linna hylättiin vuonna 1685, jonka jälkeen raunioituminen alkoi. Oxenstiernat myivät linna kreivi Arvid Hornille, jonka tarkoitus oli korjata linnaa, mutta josta ei sitten tullut mitään. Arkkitehti Carl Hårlemania oli konsultoitu restaurointitöitä varten, mutta hän ehdotti linnan muuttamista kauniiksi raunioksi. Raunion kiviä käytettiin lähiseudun rakennustöihin, esimerkiksi 1800-luvun vaihteessa rakennettuun Fasternan kirkkoon. Kuparikatto oli jo aikaisemmin siirretty Ekebyholmiin.

1920-luvulla nykyinen omistaja rakennutti modernin huvilan raunioiden eteläpuolelle. 1930-luvulla rauniot kaivettiin esiin ja sittemmin niitä on restauroitu useita kertoja. Nykyisin ne ovat huonossa kunnossa eivätkä ole avoinna yleisölle muuten kuin etukäteen varatuilla ryhmien kierroksilla.

## Lähteet
* Norrtälje museum: Mörby slottsruin  

### Viitteet
BW Tower

**BW Tower** on Lahdessa sijaitseva toimistotalo, joka valmistui vuonna 2015. Rakennuksen on suunnitellut Arkkitehtipalvelu Oy. Rakennus on saanut nimensä sanoista *Burning wheel*, joka viittaa Lahden vaakunassa esiintyvään palavaan pyörään.

BW Towerissa on seitsemän kerrosta ja kellarikerros, jossa sijaitsee noin kuusikymmentä pysäköintipaikkaa sekä sisäänkäynti 200-paikkaiseen robottiparkkiin. BW Towerin tilat ovat pääasiassa toimistokäytössä. Tiloja talosta ovat vuokranneet muun muassa Lahden kaupungin tekninen ja ympäristötoimiala, Caverion ja Arkkitehtipalvelu ja ravintola Cafe Charlotta. BW Towerissa toimii myös Matkahuolto. BW Towerin omistavat Fennia, Aktia Henkivakuutus Oy sekä Metallityöväen liitto, jotka ostivat rakennuksen 22 miljoonalla eurolla vuonna 2015.

## Lähteet
Fasternan kirkko

**Fasternan kirkko** on Ruotsissa Norrtäljen kunnassa sijaitseva kirkkorakennus. Se on ristikirkko, jossa on kupolitorni keskellä. Kirkko on otettu käyttöön vuonna 1806. Vanha keskiaikainen harmaakivikirkko purettiin, kun nykyinen kirkko valmistui.

Kirkko rakennettiin, kun Gimon ruukin omistaja perusti takomon Rånäsiin, jolloin taajama alkoi kasvaa ja vanha kirkko kävi pieneksi. Rakennussuunnitelmat teki Neosander ja niitä muokkasi Olof Tempelman. Esikuvana toimi Adolf Fredrikin kirkko Tukholmassa, jonka on suunnitellut C. F. Adelcrantz.

Rakennuksessa käytettiin vanhoja perustuksia sen verran kuin voitiin. Uudet osat tehtiin tiilistä ja tornin ylimmät osat puusta. Kuori on peräisin 1600-luvulta. Viimeisin restaurointi on tehty 1986.

Kirkon lähellä sijaitsevat Mörbyn linnanrauniot, josta tuotuja kiviä on käytetty myös tämän kirkon rakentamisessa.

## Lähteet
* Stockholms läns museum: Fasterna kyrka och socken 

### Viitteet

## Aiheesta muualla

* Rimbo pastorat: Fasterna kyrka  
* Norrtälje museum: Fasterna kyrka
Mika Väyrynen (jalkapalloilija, 1965)

**Mika Väyrynen** (s. 16. tammikuuta 1965 Espoo) on suomalainen uransa lopettanut jalkapalloilija. Pelipaikaltaan hän oli hyökkääjä.

Väyrynen pelasi Futisliigassa ja sen edeltäjässä Mestaruussarjassa vuosina 1987–1990 yhteensä 71 ottelua, joissa hän teki 24 maalia. Kaudella 1987 Väyrynen pelasi kuusi ottelua HJK:ssa ja voitti Suomen-mestaruuden. Väyrynen oli voittamassa HJK:ssa mestaruutta myös kaudella 1988, joka oli maalien määrällä mitattuna hänen parhaansa pääsarjassa – hän teki 24 ottelussa 14 maalia. Kaudella 1989 Väyrynen pelasi HJK:ssa niin ikään 24 sarjaottelua tehden yhdeksän maalia. Kaudella 1990 Väyrynen pelasi 12 liigaottelua maaleitta mestaruuden voittaneessa HJK:ssa ja lisäksi Reippaassa viisi ottelua, joissa hän teki yhden maalin.

Väyrysen poika Tim Väyrynen (s. 1993) tunnetaan myös jalkapalloilijana.

## Saavutukset
* Suomen-mestaruus: 1987, 1988, 1990

## Lähteet
Fuyō (1922)

**Fuyō** () oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin.

## Valmistus

Alus tilattiin Fujinagatan telakalta, missä köli laskettiin 16. helmikuuta 1922. Alus laskettiin vesille vielä samana vuonna 23. syyskuuta ja otettiin palvelukseen 16. maaliskuuta 1923.

## Palvelus
Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat *[[Asagao (1922)|Asagao]]* ja *[[Karukaya (1923)|Karukaya]]*. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jossa alus suojasi saattueita laivaston alueella. Alus suojasi viirikkönsä mukana saattueita Japanin (Moji), Formosan ja Filippiinien välisillä reiteillä ja alueeseen liitettiin myöhemmin Singapore, Indokiina, Itä-Intian saaristo ja Palau. Viirikkö lakkautettiin 10. joulukuuta, minkä jälkeen alus palveli suoraan saattajaviirikön alaisuudessa.

Yhdysvaltain laivaston sukellusvene *[[USS Puffer]]* upotti 20. joulukuuta 1943 *Fuyōn* Filippiinien vesillä Manilan länsipuolella.

## Lähteet
*
*
*

### Viitteet
Juho Merivaara

**Juho Merivaara** (sukunimi vuoteen 1906 *Sjöstedt*, 26. syyskuuta 1878 Lapinjärvi – 15. huhtikuuta 1938 Helsinki) oli suomalainen tehtailija ja sairaalakalusteita nykyisin valmistavan Merivaara-yhtiön perustaja.

Merivaaran vanhemmat olivat seppä Matti Sjöstedt ja Maria Sundberg. Hän lähti jo nuorena varattomasta kodistaan ja meni työhön metallialalle. Merivaara aloitti 1900-luvun alussa rautasänkyjen valmistamisen yksityiskoteja ja sairaaloita varten yhdessä seppä Richard Polsan kanssa Helsingin Josafatin kalliolla sijainneessa vajassa. He perustivat 1901 toiminimen *Helsingin Uusi Rautasänkytehdas, Polsa & Sjöstedt* jonka yksinomistajaksi Merivaara tuli 1908. Sairaalakalusteiden valmistus aloitettiin vuonna 1910 kun ensimmäiset leikkauspöydät toimitettiin. Vuonna 1914 Merivaara perusti kassakaappeja valmistaneen *Helsingin Kassakappitehtaan* ja vuonna 1923 hän perusti *J. Merivaara Oy*:n. Helsingin Uusi Rautasänkytehdas toimi 1903–1917 Kaikukatu 2:ssa entisen tulitikkutehtaan rakennuksessa. Vuonna 1916 valmistui uusi tehdasrakennus Vallilaan Pääskylänkadulle (nykyinen Satamaradankatu) entisen siirappitehtaan tontille. Vuonna 1928 Merivaara joutui myymään tehtaan tontteineen rahoitusvaikeuksien vuoksi ja tehdas siirtyi Lahteen. Entisessä rautasänkytehtaassa toimi sitten vuosina 1928–1985 Oy Sisu-Auto Ab.

Vuonna 1913 Merivaara osti konkurssiin menneen *Turun Rautasänkytehtaan* ja muodosti siitä *Auran Rautasänkytehtaan* joka valmisti sänkyjen ohella myös potkukelkkoja ja *Temperator*-jäälohkarekaappeja. Tämä yhtiö toimi vuodesta 1921 Auran Rautateollisuuden (ARA) nimellä ja se valmisti muun muassa maatalouskoneita ja 1960-luvulta alkaen  aina 1980-luvun alkuun saakka Ara-merkkisiä traktorikaivureita, etukuormaajia ja kaivinkoneita sekä asvalttiasemia ja lumilinkoja ja harjauskoneita lentokenttiä varten. Instrumentarium myi vuonna 1964 Auran Rautateollisuus Oy:n Perusyhtymä Oy:lle. Yhtiön Raunistulassa sijainnut tehdas siirtyi vuonna 1974 nykyisen paikkaansa Runosmäelle. Vuonna 1977 tehdas siirtyi Tampellan tytäryhtiön Tamrockin omistukseen ja alkoi valmistaa Toro-merkkisiä kaivoskuormaajia. Vuodesta 1997 alkaen kaivos- ja lastauslaitteita valmistava tehdas on kuulunut ruotsalaiseen Sandvik-konserniin. Sandvik aikoi keväällä 2015 sulkea 470 työntekijän tehtaan mutta perui sitten päätöksen. 

Merivaaran kuoltua lääkintälaitteiden valmistaja Instrumentarium hankki Merivaaran yhtiön osake-enemmistön ja kymmenen vuotta myöhemmin osti koko yhtiön. Instrumentarium omisti Merivaara-yhtiön yli 50 vuoden ajan. 

Juho Merivaara oli naimisissa vuodesta 1899 Augusta Vilhelmiina Salmelan kanssa. Juho Merivaara kuoli 59-vuotiaana pitkäperjantaina 1938 Helsingissä.

## Lähteet

## Aiheesta muualla
* Merivaara-yhtiöt (porssitieto.fi)
Exor

**Exor N.V.** on italialaisjohtoinen, Alankomaiden Amsterdamiin rekisteröity holdingyhtiö, joka hallinnoi Agnellin suvun omistuksia. Exor on listattu Italian pörssiin. Sen hallituksen puheenjohtajana toimii myös muun muassa Fiatin hallituksen puheenjohtajana tunnettu John Elkann.

Exorin liiketoiminta-alueita olivat aiemmin Fiat Group (Fiat, Lancia, Alfa Romeo, Ferrari, Maserati; Magneti Marelli, Teksid ja Fiat Powertrain Technologies; komponentit: Comau), Fiat Industrial Group (Iveco jne), C&W Group (kiinteistöala), Alpitour Group (turismi), Juventus FC, ja Holdings System. Sittemmin esimerkiksi Fiat Group on ovat siirtynyt ensin Fiat Chrysler Automobilesin ja sitten Stellantiksen alaisuuteen ja teollisuusryhmä on sulautunut CNH Industrialin osaksi. Exor on näiden yritysten suurin omistaja.

## Omistuksia
* CNH Industrial
* Ferrari
* Iveco Group
* Juventus
* Stellantis
* The Economist Group

## Entisiä omistuksia
* Fiat Chrysler Automobiles

## Katso myös
* Luettelo Amsterdamin pörssissä noteeratuista yhtiöistä

## Lähteet
Kim Jong-un (täsmennyssivu)

**[[Kim Jong-un]]** (s. 1983 tai 1984) on Korean työväenpuolueen tämänhetkinen puheenjohtaja, joka toimii myös maansa ylimpänä johtajana.

**Kim Jong-un** voi viitata myös seuraaviin henkilöihin:
*Kim Jung-eun (s. 1975), eteläkorealainen näyttelijä
*Yesung (Kim Jong-woon/Kim Jong-hoon, s. 1984), eteläkorealainen laulaja, Super Juniorin jäsen
Asagao (1922)

**Asagao** () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja soveltui lähinnä toisarvoisiin saattajatehtäviin.

## Valmistus

Alus tilattiin Ishikawajiman telakalta, missä köli laskettiin 14. maaliskuuta 1922. Alus laskettiin vesille vielä saman vuoden lopulla 4. marraskuuta ja otettiin palvelukseen 10. toukokuuta 1923.

## Palvelus
Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat *[[Karukaya (1923)|Karukaya]]* ja *[[Fuyō (1922)|Fuyō]]*. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jossa alus suojasi saattueita laivaston toiminta-alueella.

Vuonna 1943 alus kävi saattueiden mukana Mojilla, Makolla ja Takaolla puolisen tusinaa kertaa kussakin. Lisäksi alus kävi Manilassa neljästi, Palaulla kahdesti ja Balikpapanilla kerran. Tammikuussa 1944 alus saapui saattueen mukana Takaosta Camranhinlahteen, kun se sai tiedon *[[Amatsukaze (1939)|Amatsukazen]]* torpedoinnista. Alus kutsuttiin hinaamaan pahoin vaurioitunut alus Cape St. Jacquesiin. Helmikuun lopulla *Asagao* palasi Takaoon Manilaan ja Hainaniin matkanneiden saattueiden suojaksi.

Alus joutui 9. heinäkuuta Hainanin lähellä pyörremyrskyyn, minkä seurauksena se viipyi Hainanissa seuraavat kolme kuukautta liikuntakyvyttömänä. Se joutui 29. heinäkuuta ilmahyökkäykseen kärsimättä kuitenkaan merkittäviä vaurioita. Alus saatiin 15. lokakuuta jälleen kellumaan. Se palasi Japaniin vuoden lopulla.

Huhtikuussa 1945 alus Takaosta Japaninmerelle, missä se oli partioalusten ja miinanraivaajien emäaluksena. Alus ajoi miinaan 22. elokuuta lähellä Shimonosekiä. Sodan päätyttyä alus antautui merikelvottomassa kunnossa liittoutuneille. Se romutettiin 1948 Yoshimissa.

## Lähteet
*
*
*

### Viitteet
Valajapatsas

**Valajapatsas** on kuvanveistäjä Terho Sakin veistos Karkkilassa. Se paljastettiin Karkkilan Keskuspuistossa 22. toukokuuta 1973. Kymin Osakeyhtiö lahjoitti veistoksen Karkkilan kauppalalle sen kunniaksi, että Högforsin tehdas täytti 150 vuotta. Teos kuvaa Karkkilassa raudan parissa tehtyä työtä. Valun teki taidevalaja Erkki Savolainen taidevalimossaan Nurmijärvellä.

## Lähteet
Donal Logue

**Donal Logue** (s. 27. helmikuuta 1966 Ottawa, Ontario, Kanada) on irlantilais-kanadalainen näyttelijä, tuottaja ja kirjailija. Hän on tunnettu esimerkiksi rooleistaan televisiosarjoissa *[[Gotham (televisiosarja)|Gotham]]*, *[[Viikingit (televisiosarja)|Viikingit]]* ja *[[Sons of Anarchy]]* ja sekä elokuvissa *[[Blade (elokuva)|Blade]]* (1998) ja *[[Max Payne (elokuva)|Max Payne]]* (2008).

## Valikoitu filmografia
### Elokuva

### Televisio

## Lähteet

## Aiheesta muualla
*
*
Yesung

**Kim Kang-hoon** (, syntyjään **Kim Jong-woon**, ; 24. elokuuta 1984), tunnetaan paremmin taiteilijanimellä **Yesung** () on eteläkorealainen laulaja ja näyttelijä. Hän on poikabändi Super Juniorin ja sen alaryhmien, Super Junior-K.R.Y.:n, Super Junior-H:n ja S. M. The Balladin jäsen. Hänen taiteilijanimensä Yesung on peräisin koreankielisestä termistä ”예술가의 성대” (*yesulga-ui seongdae*), joka tarkoittaa ’taiteilijan äänihuulet’. Hän teki soolodebyyttinsä 19. huhtikuuta 2016 mini-albumilla *Here I Am*.

## Lähteet
Volframidioksidi

**Volframidioksidi** eli **volframi(IV)oksidi** (WO2) on volframi- ja oksidi-ionien muodostama epäorgaaninen ioniyhdiste.

## Ominaisuudet ja valmistus
Huoneenlämpötilassa volframidioksidi on ruskeaa kiteistä tai jauhemaista ainetta. Yhdiste on liukenematonta veteen sekä emäksiin ja hapettamattomiin happoihin. Typpihappo sen sijaan hapettaa sen volframitrioksidi ja myös muut hapettimet muodostavat yhdisteestä trioksidia. Kuumennettaessa voimakkaasti volframidioksidia se disproportioituu metalliseksi volframiksi ja volframitrioksidiksi. Yhdisteen alkeiskoppi on monokliininen ja kiderakenne on vääristynyt rutiilirakenne. Volframidioksidi johtaa melko hyvin sähköä ja on paramagneettista.

Volframidioksidia voidaan valmistaa pelkistämällä volframitrioksidia vedyn avulla noin 900 °C:n lämpötilassa.

## Lähteet
Hasu (1921)

**Hasu** () oli keisarillisen Japanin laivaston Momi-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 2. maaliskuuta 1921. Se laskettiin vesille vielä saman vuoden lopulla 8. joulukuuta ja otettiin palvelukseen 31. heinäkuuta 1922.

## Palvelus
Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin sisaralustensa  *[[Kuri (1920)|Kurin]]* ja *[[Tsuga (1920)|Tsugan]]* kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä joen matala syväys mahdollisti. *Hasu* ja tykkivene *[[Toba (1911)|Toba]]* upottivat 8. joulukuuta 1941 Britannian kuninkaallisen laivaston tykkivene *[[HMS Peterel (1927)|HMS Peterelin]]* Shanghaissa. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä.

Vuonna 1944 alusten toiminta-alue laajeni käsittämään Formosan ja Filippiinit. *Hasu* osui miinaan 2. elokuuta Jangtsella, mikä jätti aluksen liikuntakyvyttömäksi. Alukselle tehtiin hätäkorjaukset Shanghaissa syyskuun loppuun mennessä, minkä jälkeen se siirrettiin Hongkongiin. Alus sai lisävaurioita Yhdysvaltain laivaston TF38:n lentokoneiden hyökätessä Hongkongiin. Alus palasi Shanghaihin, jossa sen vaurioiden korjaaminen saatiin päätökseen 20. maaliskuuta 1945.

Alus palasi *Kurin* kanssa suojaamaan saattueita Etelä-Kiinan merelle, kunnes etenevät liittoutuneiden joukot pakottivat luopumaan saattuereiteistä. Alukset vetäytyivät 25. kesäkuuta Tsingtaoon suojaamaan Pohjois-Kiinan rannikon liikennettä.

## Lähteet
*
*

### Viitteet
Kuri (1920)

**Kuri** () oli keisarillisen Japanin laivaston Momi-luokan hävittäjä, joka oli palveluksessa toisessa maailmansodassa.

## Valmistus

Alus tilattiin Kuren laivastontelakalta. Sen köli laskettiin 5. joulukuuta 1919 ja alus laskettiin vesille 19. maaliskuuta 1920. Alus otettiin palvelukseen kuukautta myöhemmin 30. huhtikuuta.

## Palvelus
Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin yhdessä sisaralustensa  *Hasun* ja *Tsugan* kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä sen matala syväys mahdollisti. *Kuri* avusti joukkojen laivauksissa Filippiineille sekä Manilan ja Corregidorin saarrossa. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä.

Vuonna 1944 alusten toiminta-alue laajeni käsittämään Formosan ja Filippiinit. Alus suojasi *Hasun* kanssa saattueita Etelä-Kiinan merellä, kunnes etenevät liittoutuneiden joukot pakottivat luopumaan saattuereiteistä. Alukset vetäytyivät 25. kesäkuuta Tsingtaoon suojaamaan Pohjois-Kiinan rannikon liikennettä. Sotatoimien päätyttyä alus antautui liittoutuneille. Se osui miinaan 8. lokakuuta 1945 lähellä Pusania Korean rannikolla. Alus romutettiin vuonna 1946.

## Lähteet
*
*

### Viitteet
Salome (täsmennyssivu)

**Salome** tai **Salomé** voi tarkoittaa seuraavia:

* Salome, naisen etunimi, Salomo-nimen naispuolinen vastine

## Antiikin ajan henkiöitä
* Salome, Herodes Antipaksen tytärpuoli, Herodiaan tytär
* Salome I, Herodeksen sisar
* Salome, Jeesuksen seuraaja

## Nykyajan henkilöitä

### Salome etunimenä
* Salomé Báncora (s. 1993), argentiinalainen alppihiihtäjä
* Salome Bey (1939–2020), yhdysvaltalais-kanadalainen laulaja, näyttelijä ja lauluntekijä
* Salome Karwah (1988–2017), liberialainen sairaanhoitaja
* Salome Kammer (s. 1959), saksalainen näyttelijä, laulaja ja sellisti
* Salome Zurabišvili (s. 1952), Georgian ulkoministeri 2004–2005
* Salome Þorkelsdóttir (s. 1927), islantilainen poliitikko, Alþingin puhemies 1991–1995

### Salome sukunimenä

* Lou Andreas-Salomé (1861–1937), venäläinen psykoanalyytikko ja kirjailija

### Salomé taiteilijanimenä

* Salomé, oik. *Maria Rosa Marco* (s. 1943), espanjalainen laulaja

## Kuvitteellisia henkilöitä

* Ötökkä-Salome, Tove Janssonin teoksessa *Takatalvi* esiintyvä nainen

## Muita merkityksiä

* *[[Salome (ooppera)|Salome]]*, Richard Straussin ooppera
* *[[Salome (vuoden 1918 elokuva)|Salome]]*, J. Gordon Edwardsin ohjaama mykkäelokuva vuodelta 1918
* *[[Salome (vuoden 1923 elokuva)|Salome]]*, Charles Bryantin ohjaama elokuva vuodelta 1923
* *[[Salome (vuoden 1953 elokuva)|Salome]]*, William Dieterlen ohjaama elokuva vuodelta 1953
* *[[Salome (vuoden 1986 elokuva)|Salome]]*, Claude d’Annan ohjaama elokuva vuodelta 1986
* *[[Salomé (vuoden 2013 elokuva)|Salomé]]*, Al Pacinon ohjaama elokuva vuodelta 2013
* 562 Salome, päävyöhykkeen asteroidi.
Riadin lentotukikohta

**Riadin lentotukikohta** (ICAO: **OERY**) on Saudi-Arabian kuninkaallisten ilmavoimien tukikohta lähellä Riadia. Lentotukikohtaa käyttivät myös kaupalliset lennot, kunnes Riadin Kuningas Khalidin kansainvälinen lentoasema valmistui vuonna 1982.

## Lähteet
Fast & Furious 8

**Fast & Furious 8** () (tunnetaan myös nimellä **Fast 8** tai **Furious 8**) on vuonna 2017 ensi-iltansa saanut toimintaelokuva, jonka ohjaaja on F. Gary Gray ja käsikirjoittaja Chris Morgan. Se on ''Hurjapäät''-elokuvasarjan kahdeksas osa. Elokuvassa näyttelevät muun muassa Vin Diesel, Michelle Rodriguez, Dwayne Johnson, Tyrese Gibson, Chris Bridges, Lucas Black, Kurt Russell ja Jason Statham.

Kahdeksannen osan suunnitelmat paljastuivat maaliskuussa 2015, kun Diesel esiintyi *[[Jimmy Kimmel Live!]]* -ohjelmassa ja ilmoitti, että elokuva voisi sijoittua New Yorkiin. Elokuvan valmistelut alkoivat heti *[[Fast & Furious 7]]:n* (2015) elokuvan ensi-illan jälkeen Dieselin, Morganin ja tuottaja Neal H. Moritzin allekirjoitettua uuden sopimuksen. F. Gary Gray, joka on ohjannut elokuvan *[[Straight Outta Compton (elokuva)|Straight Outta Compton]]* (2015), ilmoitti lokakuussa 2015 ohjaavansa elokuvan James Wanin sijasta, joka oli ohjannut edellisen elokuvan. Kuvaukset alkoivat maaliskuussa 2016 Myvatnissa, Islannissa. Muita kuvauspaikkoja ovat muun muassa Kuuba, Atlanta, Cleveland ja New York.

*Fast & Furious 8* on ensimmäinen sarjan elokuva, lukuun ottamatta elokuvaa *[[Hurjapäät: Tokio Drift]]* (2006), jossa ei ole mukana Paul Walker. Hän kuoli auto-onnettomuudessa 30. marraskuuta, 2013. 

Elokuva tuli ensi-iltaan Suomessa 12. huhtikuuta 2017.

## Näyttelijät

## Lähteet
Martti Haukioja

**Martti Mikael Haukioja** (s. 6. lokakuuta 1999 Kuorevesi) on suomalainen jalkapalloilija, joka edustaa Veikkausliigassa pelaavaa Vaasan Palloseuraa.

Keskuspuolustajana tai vasempana laitapuolustajana pelaava Haukioja aloitti jalkapalloilun Hämeenlinnan Jalkapalloseurassa, josta hän siirtyi 12-vuotiaana Tampereen Ilvekseen. Hän teki Ilveksen kanssa kolmivuotisen sopimuksen tammikuussa 2016. Haukioja debytoi Veikkausliigassa 16-vuotiaana saman vuoden elokuussa, mutta pelasi kauden pääosin Ilveksen juniori- ja reservijoukkueissa. Kaudella 2017 hän oli kolmen kuukauden ajan lainalla FC Jazzissa. Elokuussa 2017 Haukioja teki vuoden pituisen sopimuksen italialaisen Chievo Veronan kanssa ja pelasi seuran nuorisojoukkueessa. Kesäkuussa 2018 hän palasi Ilvekseen ja pelasi myös lainalla Ykkösessä JJK Jyväskylän joukkueessa. Kauden 2019 hän edusti Veikkausliigassa Vaasan Palloseuraa.

Poikamaajoukkueissa Haukioja esiintyi ensimmäisen kerran alle 17-vuotiaiden maaottelussa Turkkia vastaan maaliskuussa 2016. 

## Lähteet

## Aiheesta muualla
*Martti Haukioja  Suomen Palloliitto.
Samsung Galaxy A8

**Samsung Galaxy A8** on Samsungin elokuussa 2015 julkaisema älypuhelin.

## Tekniset tiedot

### Muotoilu
#### Näyttö
Samsung Galaxy A8 -älypuhelimessa on 5,7-tuumainen täysteräväpiirtonäyttö. Näyttö on Corning Gorilla Glass 4 -lasia.

#### Paino ja mitat
Laite painaa 151 grammaa ja sen mitat ovat 158 x 76,8 x 5,9 millimetriä.

### Fyysiset osat
#### Järjestelmäpiiri
Laitteesta löytyy Samsungin Exynos 5 Octa -järjestelmäpiiri, jossa grafiikkapiirinä toimii Mali-T628 MP6.

#### Muisti
Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 128 gigatavun microSD-kortilla.

#### Akku
Akun kapasiteetti on 3 050 milliampeerituntia tässä laitteessa.

#### Kamerat
Takakameran tarkkuus on 16 megapikseliä. Etukameran tarkkuus on 5 megapikseliä.

Videokuvaus voidaan tehdä 1080p (täysteräväpiirto) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 5.1 "Lollipop". Laite on päivitettävissä Android 6.0 "Marshmallow" -versioon.

## Lähteet

* Phonearena: Samsung Galaxy A8
Teatre-Museu Dalí

**Teatre-Museu Dalí** on taiteilija Salvador Dalín kotikaupunkiinsa Figueresiin, Kataloniaan perustama museo. Se tarjoaa kävijälle kokonaisuuden, joka valottaa Dalín maailmankatsomusta ja elämäntyön perustaa, ja siihen sisältyy paljon viittauksia taiteilijan elämään.

Dalí alkoi kaavailla museon perustamista 1960-luvulla. Museo rakennettiin vanhaan kaupunginteatteriin, jossa Dalín töitä oli ollut 56 vuotta aiemmin ensi kertaa julkisesti nähtävillä. Dalí suunnitteli rakennuksen muutostyöt ja sisustuksen yhdessä arkkitehti Pérez Piñeron kanssa, joka kuoli juuri ennen töiden valmistumista. Museo avattiin 23. syyskuuta 1974.

Museo on itsessään surrealistinen taideteos, jolla on erikoinen julkisivu. Keskussalin yllä on suuri kupoli, ja kattoa koristavat rivit jättimäisiä munia. Sisäänkäynnin edessä olevan pienen esipihan Dalí omisti katalonialaisille filosofeille Francesco Pujolsille ja Raimundus Lullukselle. Sisältä museo on sokkelomainen.

Museon kokoelmissa on paljon öljymaalauksia, joista osa on Dalín parhaita töitä. Museossa on myös esimerkiksi stereoskooppisia teoksia ja installaatioita Dalín myöhäistuotannosta sekä suuria seinämaalauksia. Kokoelmissa on lisäksi useita arvoituksellisia ja kalliita esineitä, kuten myös tuikitavallisia löytöesineitä.

Dalí haudattiin museoon vuonna 1989. Leposijan merkkinä on pieni ja koruton muistolaatta.

Museossa vieraili vuonna 2014 noin 1,3 miljoonaa kävijää, ja se on Espanjan suosituin yksityinen museo.


Tiedosto:Teater Museu Gala Salvador Dali building from outside.jpg|Teatre-Museu Dalín julkisivu.
Tiedosto:199 Teatre Museu Dalí.jpg|Vanha kaupunginteatteri, museon eteläinen julkisivu.


## Lähteet
* 

### Viitteet

## Aiheesta muualla

* Museon kotisivut
Tsuga (1920)

**Tsuga** () oli keisarillisen Japanin laivaston Momi-luokan hävittäjä toisessa maailmansodassa.

## Valmistus

Alus tilattiin Ishikawajiman telakalta, missä köli laskettiin 5. maaliskuuta 1919. Alus laskettiin vesille 17. huhtikuuta 1920 ja otettiin palvelukseen kaksi kuukautta myöhemmin 20. kesäkuuta.

## Palvelus
Tyynenmeren sodan alkaessa alus kuului Kiinan aluelaivaston Shanghain alueen tukikohtajoukkoihin yhdessä sisaralustensa  *[[Hasu (1921)|Hasun]]* ja *[[Kuri (1920)|Kurin]]* kanssa. Aluksen tehtävänä oli suojata meriliikennettä ja yhteyksiä Kiinan rannikolla ja Jangtsella, minkä sen matala syväys mahdollisti. Alus osallistui Hongkongin valtaukseen. Sodan alun tapahtumien jälkeen alus sisaraluksineen partioi vuoden 1943 Shanghain edustalla sekä suojasi saattueita Shanghain ja Makon välillä.

Toukokuun alussa 1944 aluksen juuri saavuttua saattueen mukana Shanghaista Manilaan se sai määräyksen saattaa *[[Hatsushimo (1933)|Hatsushimon]]* kanssa uuden tankkerin *Hayasuin* Davaoon. Osasto liitettiin amiraali Ozawan 1. tukiryhmään, jonka mukana *Tsuga* osallistui kesäkuussa Filippiinienmeren taisteluun. Alus joutui 20. kesäkuuta Yhdysvaltain laivaston ilmavoimien lentokoneiden hyökkäyksen kohteeksi, mutta se selvisi vaurioitta. Sen suojaamat alukset *Hayasui* ja *Seiyomaru* saivat pommituksessa osumia. *Seiyomaru* jouduttiin upottamaan.

Alus viipyi tukiryhmän mukana Balikpapanista Manilan ja Takaon kautta Saseboon, jonne osasto saapui 4. elokuuta. Sasebossa alus vapautettiin tukiryhmästä ja se palasi saattuepalvelukseen Kiinanmerelle. Yhdysvaltain laivaston lentokoneet upottivat aluksen 15. tammikuuta 1945 Makolla.

## Lähteet
*
*

### Viitteet
Pyhän Pietarin kirkko (Malmö)

**Pyhän Pietarin kirkko** on keskiaikainen kirkko Malmössä. Se on Lundin hiippakunnan Pyhän Pietarin seurakunnan kirkko. Rakennustyöt aloitettiin 1300-luvulla.

Kirkko on kolmilaivainen basilika, jossa on poikkilaiva. Nykyinen kirkko on vihitty kahdelle apostolille, Pietarille ja Paavalille, *Ecclesia beatorum Petri et Pauli apostolorum*.

## Lähteet

## Aiheesta muualla

* Malmön Pyhän Pietarin kirkko seurakunnan sivuilla 
*Pyhän Pietarin kirkon vanha historia
*Pyhän Pietarin ja Paavalin kirkko Malmössö
*Pyhän Pietarin ja Paavalin kirkon kappeli ja alttari
*Luentoja Pyhän Pietarin kirkon historiasta
Juha Soisalo

**Juha Heikki Soisalo** (16. toukokuuta 1941 Helsinki – 24. elokuuta 2016 Hanko) oli suomalainen taidemaalari.

Soisalo opiskeli Taideteollisen oppilaitoksen graafisella osastolla vuosina 1961–1963 ja 1967. Graafikko Soisalo aloitti maalausuransa vuonna 1961, edustaen konstruktivistista abstraktia taidesuuntaa. Hän käytti teoksissaan kirkkaita värejä ja vahvoja kontrasteja. Vuosikymmenen lopulla Soisalon teoksissa saattoi nähdä poptaiteen piirteitä ja jo sitä ennen hän oli kokeillut myös kineettistä taidetta. ”Epävärien mestari” Soisalon teokset tulivat ajan myötä, esimerkiksi väritelevision yleistyessä, osaksi ihmisten kokemaa modernia kontrastien sävyttämää kokemusmaailmaa.

Taidemaalari ja -graafikko Pentti Melanen (1917–2003) oli Soisalon eno.

## Lähteet

## Aiheesta muualla
* Juha Soisalo, Kuvataiteilijamatrikkelissa
*
Scuderia Toro Rosso STR8

**Scuderia Toro Rosso STR8** oli italialaisen Formula 1 -talli Toro Rosson käyttämä auto kaudella 2013. Autolla kilpailivat ranskalainen Jean-Éric Vergne ja australialainen Daniel Ricciardo. Testikuljettajana toimi Daniil Kvjat, joka pääsi ajamaan Yhdysvaltain GP:n ja Brasilian GP:n perjantain ensimmäisissä vapaissa harjoituksissa.

## Formula 1 -tulokset

## Aiheesta muualla
Erdentempel

**Erdentempel** on saksalaisen metalliyhtye Equilibriumin neljäs studioalbumi, joka julkaistiin 6. kesäkuuta 2016.

## Kappaleet
#
#
#
#
#
#
#
#
#
#
#
#
#

## Kokoonpano
* Robert "Robse" Dahn – laulu
* René Berthiaume – kitara, koskettimet, puhdas laulu
* Andreas Völkl – kitara
* Sandra Van Eldik – basso
* Tuval "Hati" Refaeli – rummut

### Tuotanto
* René Berthiaume – tuottaja, äänittäjä, miksaaja
* Seref-Alexander Badir – miksaaja
* Mika Jussila – masteroija
* Skadi van Terror – kansikuva

## Arvostelut
* Imperiumi.net: 
* Kaaoszine: 9/10
* Metal.de: 7/10

## Lähteet

## Aiheesta muualla
* 
* Discogs
* iTunes
Seppo J. Tanninen

**Seppo J. Tanninen** (s. 9. kesäkuuta 1948 Alavus) on suomalainen Seinäjoella asuva taidemaalari ja runoilija.

Tanninen opiskeli Suomen taideakatemiassa 1968-1970. Hänet tunnetaan geometrisen taiteen piirissä sekä euklidisten että epäeuklidisten geometristen  muotojen taitajana, mutta myös harvinaisten värien ja kontrastien hyödyntäjänä. Tanninen on osallistunut useisiin näyttelyihin Suomessa ja ulkomailla ja hänen taideteoksiaan on sekä julkisissa että yksityisissä kokoelmissa. Hänelle myönnettiin valtion ylimääräinen taiteilijaeläke vuonna 2021. 

Tannisen runoja on julkaistu seuraavissa teoksissa:
* *Runoja*, antologia Vuosirengas, WSOY, 1976.
* *Krunoja*, kuvarunoja, WSOY, 1977.
* *Italy Diary*, matkarunoja, Kalenteri 84, Weilin & Göös, 1983.
* *Korpus*, runoja, NAB, 2005.
* *Ariel*, runoja, NAB, 2007.
* *Paluu*, runoja ja fotografiikkaa, NAB, 2010.

## Lähteet
Contact Forum

**Contact Forum** on Suomen suurin ja vanhin yksipäiväinen rekrytointitapahtuma korkeakouluopiskelijoille ja valmistuneille. Kuuden opiskelijajärjestön omistama CF-opiskelijamessut Oy on järjestänyt messut vuodesta 1986 alkaen.

Messuilla on vuonna 2019 noin 120 näytteilleasettajaa. Messut järjestetään Helsingin Messukeskuksessa. Aikaisemmin messut on järjestetty Kaapelitehtaalla.

Tapahtuma kokoaa yhteen eri alojen opiskelijoita, yrityksiä ja järjestöjä. Messuilla yritykset ja järjestöt pääsevät rekrytoimaan korkeakouluopiskelijoita ja nostamaan työnantajaprofiiliaan opiskelijoiden keskuudessa. Opiskelijat ja vastavalmistuneet voivat messuilla tutustua yritysten ja järjestöjen tarjoamiin uramahdollisuuksiin. Lisäksi kävijät voivat muun muassa osallistua CV-klinikkaan ja kuunnella ajankohtaisia puhujia.

## Lähteet

## Aiheesta muualla
* Contact Forumin verkkosivut
* Contact Forum Facebookissa
Tuula Lehtinen

**Tuula Anita Lehtinen** (s. 11. huhtikuuta 1956 Tampere) on suomalainen taidegraafikko ja kuvataiteilija. 

Lehtinen opiskeli Suomen taideakatemian grafiikan linjalla 1976–1980.  Hän toimi norjalaisen *Kunsthögskolen i Bergen* -korkeakoulun grafiikan professorina 2007–2010.

Lehtinen on ollut kiinnostunut muun muassa egyptiläisistä teemoista, vierailtuaan maassa useita kertoja ja pidettyään näyttelyn Kairossa. Lehtisen teoksia on useissa kokoelmissa ja hän on saanut valtion taidepalkinnon vuonna 1984. Hänen julkisiin teoksiaansa kuuluu esimerkiksi mosaiikkitöitä.

Hänelle myönnettiin taiteilijaeläke vuonna 2018.

## Kirjallinen tuotanto
Lehtinen on julkaissut grafiikan alalta seuraavat teokset:
* *Metalligrafiikka*, Kustannusosakeyhtiö Taide, 1992
* *Painokuvia*, Kustannusosakeyhtiö Pohjoinen, Grafiikanpaja Himmelblau, 1997
* *Syväpaino*, Aalto-yliopiston taideteollinen korkeakoulu, 2010

## Julkiset teokset
* *Navigare*, Oriveden Urheiluhalli 1988
* *Kaupunki*, STS-Pankki , Tampere 1992
* *Sininen kiertorata*, Raholan päiväkoti, Tampere 1993
* *Jeesuksen seitsemän sanaa ristillä*, Pirkkalan kirkko 1994
* *Minä olen tie*, Pirkkalan kirkon seurakuntasali 1995
* *Yhtymäkohtia*, Mercantile Fastemsin toimitalo, Tampere 1997
* *Linnunrata*, Teknos oy, Tapiolan torni, Espoo 1999
* *Avaruusaikoja* -teoskokonaisuus, Sääksjärven koulukeskus 2000
* *Leilan puutarha*, lasimosaiikki, Finlaysonin Pikkupalatsi, Tampere 2005-2006
* *Juomalähde*, Ideapark ostoskaupunki, Lempäälä 2006
* *Paratiisi*, Viola-koti, Tampere 2007
* *Aaltopylväät*, Tampereen uintikeskus, Tampere 2006-2007
* *Charlottan mallikirja*, As. Oy Tampereen Charlotta 2008
* *Aaltoilua*, Kangasalan uimahalli Kuohu 2009
* *Hilsen*, Postens Östlandsterminal, Oslo, Norge 2010
* *Kotimetsä*, Vuoreksen kaupunginosa, Tampere 2011

Tiedosto:Tuula Lehtinen Kotimetsa 2011.JPG|*Kotimetsä*, 2011, Tampere.
Tiedosto:Tuula Lehtinen Falls 2016.jpg|*Falls*, 2016, Tampere.


## Lähteet

## Aiheesta muualla
* Taiteilija Tuula Lehtinen, 60, ei piittaa siitä, miten asiat kuuluisi tehdä  (Viitattu 3.8.2016)
* Taiteilijan kotisivut (Viitattu 3.8.2016)

* Tuula Lehtinen Naisten Ääni-sivulla
Kristina Ohlsson

**Kristina Ohlsson** (s. 2. maaliskuuta 1979 Kristianstad) on ruotsalainen rikoskirjailija ja politiikan tutkija.

Tutkijana Ohlsson on erikoistunut Lähi-itään ja Euroopan unionin ulkopolitiikkaan. Hän on työskennellyt turvallisuuspoliittisena analyytikkona Ruotsin poliisihallituksessa ja Euroopan turvallisuus- ja yhteistyöjärjestö ETYJin analytikkona Wienissä. Hän on ollut vapaa kirjailija vuodesta 2012.

## Suomennetut teokset
### Jännitysromaanit
* 
* 
* 
* 
* 
* 
* 
* *Syntitaakka. (* Syndafloder, 2017). Suomentanut Laura Beck. WSOY, 2017.  .
* *Sairaat sielut.* (Sjuka själar, 2017). Suomentanut Outi Menna. WSOY, 2018.  .
* *Korkein tarjous kuolemasta*. (Henrys hemlighet, 2019). Suomentanut Pekka Marjamäki. WSOY, 2020. 
* 

### Lasten ja nuorten jännitysromaanit
* *Lasilapset.* (Glasbarnen, 2013). Suomentanut Pekka Marjamäki. WSOY, 2018.  .
* *Hopeapoika.* (Silverpojken, 2014). Suomentanut Pekka Marjamäki. WSOY, 2018.  .
* *Kivienkelit.* (Stenänglar, 2014) . Suomentanut Pekka Marjamäki. WSOY, 2019. 
* *Zombiekuume* (Zombiefeber, 2016). Suomentanut Pekka Marjamäki. WSOY, 2020. 
* *Ihmissuden salaisuus* (Varulvens hemlighet, 2017). Suomentanut Pekka Marjamäki. WSOY, 2020. 
* *Muumiomysteeri* (Mumiens gåta, 2018). Suomentanut Pekka Marjamäki. WSOY, 2021. 

## Lähteet

## Aiheesta muualla
* Kristina Ohlsson DekkariNetissä  Tornion kaupunginkirjasto.
* Kristina Ohlsson WSOY:n sivuilla
The Shallows

**The Shallows** on vuonna 2016 ensi-iltansa saanut yhdysvaltalainen jännityselokuva, jonka on ohjannut Jaume Collet-Serra. Elokuvan pääosassa näyttelee Blake Lively.

Elokuvassa nuori nainen on surffaamassa yksin syrjäisellä rannalla, kun hänen kimppuunsa hyökkää valkohai ja hän jää saarroksiin rannan lähistöllä olevalle pikkuruiselle luodolle. Turvaan on matkaa vain parisataa metriä, mutta sinne pääsemisestä muodostuu äärimmäinen tahtojen taistelu. Naisen on käytettävä älyään ja päättäväisyyttään selvitäkseen hain hyökkäykseltä.

Elokuva kuvattiin Australian New South Walesissa sekä Lord Howe-saarella.

## Näyttelijät

## Vastaanotto
*The Shallows* on saanut lähinnä kehuja elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 76% perustuen 123 arvosteluun, joiden keskimääräinen arvosana on 6,5/10. Metacriticissä elokuvalla on 58 pistettä 100:sta.

## Lähteet

## Aiheesta muualla
*
Hänen olivat linnut

**Hänen olivat linnut** on Marja-Liisa Vartion romaani, joka julkaistiin postuumisti vuonna 1967. Romaania pidetään Vartion pääteoksena ja sitä on luonnehdittu erääksi suomalaisen modernismin perusteoksista. Sen pohjalta tehtiin samanniminen televisioelokuva vuonna 1976. *Hänen olivat linnut* kertoo leskiruustinna Adele Bromsista, joka muistelee elettyä elämää kotiapulaisensa Alman kanssa. Tarina sijoittuu runsaan kolmen vuosikymmenen ajalle.

## Juoni
Hieman hupsu ja omalaatuinen Adele Broms elää talossaan miesvainajaltaan rovasti Birger Bromsilta perimiensä täytettyjen lintujen ympäröimänä. Toinen keskeinen henkilö on pappilan palvelijatar Alma. Teos rakentuu pitkälti Adelen ja Alman välisen dialogin varaan, kuvailevaa kerrontaa on niukalti. Adele palaa muisteluissaan menneisiin: valotetaan Birgerin varhaiseen kuolemaan päättynyttä, lyhyeksi jäänyttä avioliittoa ja Adelen huonoja välejä kälyihinsä Elsaan ja Teodolindaan.  Teodolindan aviomiehen, apteekkari Holgerin, kanssa Adele tulee hyvin toimeen. Holger kirjoittaa Adelelle tekaistuja reseptejä, joilla Adele saa rauhoittavat lääkkeensä. Mies vierailee usein Adelen ja Alman luona ja toisinaan lähentelee Almaa.

Adelen ja Birgerin asuttama pappila on tuhoutunut tulipalossa vuosikymmeniä sitten ja lintujen pelastaminen oli Birgerille ensiarvoisen tärkeää. Birger kuolee joitakin vuosia tulipalon jälkeen ja Adele muuttaa Antti-poikansa kanssa Birgerin entiseen kotitaloon. Adelen sisäköt kaikkoavat yksi toisensa jälkeen, sillä he eivät siedä leskiruustinnan oikkuja. Pitkäpinnaisimmaksi osoittautuu Alma, mutta hänenkin mittansa täyttyy Adelen hulluuskohtauksista. Hän ei kuitenkaan jätä Adelea lopullisesti.

## Muuta
Teoksessa *Sininen laulu* Vartion romaania luonnehditaan "kerronnaltaan mestarilliseksi, paikoin unenomaiseksi". Vartion kuoleman jälkeen julkaistun romaanin viimeistelivät Paavo Haavikko ja Tuomas Anhava. *Hänen olivat linnut* on julkaistu ruotsiksi nimellä *Fåglarna var hans*.

## Lähteet

## Aiheesta muualla
*Hänen olivat linnut - Uhriaseman narsistinen mielihyvä ja hulluuden nautinto Marja-Liisa Vartion romaanissa (Hybrislehti.net) .
Hänen olivat linnut (elokuva)

**Hänen olivat linnut** on Ritva Nuutisen ohjaama suomalainen televisioelokuva vuodelta 1976. Se perustuu Marja-Liisa Vartion 1967 julkaistuun saman nimiseen romaaniin. Tarina kertoo Adelesta, joka on elänyt lyhyen avioliiton jälkeen vuosikymmeniä leskenä.

## Juoni
Alkukuvassa rovasti Birger Broms soutaa puuvenettä ja Adele istuu morsiuspuvussaan veneen perätuhdolla. Puvun laahus viistää veden pintaa. Avioliitto alkaa. Alkukuvan jälkeen siirrytään tarinan nykyhetkeen: Adele on ollut jo kauan leski ja hän asuu kotiapulaisensa Alman kanssa valkoisessa puutalossa. Avioliitto kesti vain joitakin vuosia ja päättyi Birgerin varhaiseen kuolemaan vuonna 1912. Adele oli tuolloin hieman yli kolmenkymmenen.

Adelen talo on täynnä hänen mieheltään perimiään täytettyjä lintuja. Hän on mustasukkainen linnuistaan, eikä pidä tavasta jolla Alma hoitaa niitä. Adelen mielenterveys on vaakalaudalla: hän saa hulluuskohtauksia, joiden aikana hän samaistuu lintuihin niin voimakkaasti, että alkaa matkia niiden käyttäytymistä. Adelen oikkuihin tympiintynyt Alma ottaa lopputilin tuon tuosta, mutta palaa aina takaisin Adelen luo.

Takaumissa palataan aikaan, jolloin Birger eli. Adelen ja Birgerin avioliitto ei ollut onnellinen. Adelen suhde kälyihinsä Teodolindaan ja Elsaan on pahoin tulehtunut. Hänen appivanhempansa, nimismies Broms ja rouva Broms, olivat avioliiton aikana vielä elossa. Anopilleen Adele on käytännössä ilmaa. Teodolindan aviomiehen Holgerin kanssa Adele tulee hyvin toimeen ja tämä vierailee usein Adelen ja Alman luona.

Adelen mielenterveys heikkenee ja hän joutuu hoitoon. Tarinan lopussa hän on kuollut, hautakivessä on kuolinvuodeksi ilmoitettu 1947. Linnut jäävät Alman huomaan.

Adelen ja Alman keskustelut muodostavat suuren osan tarinaa. Niiden kautta tuodaan esiin myös Alman henkilöhistoriaa.

## Julkaisut
*Hänen olivat linnut* sai ensi-iltansa MTV1:n Aitiopaikalla syksyllä 1976 ja teos on julkaistu DVD:nä sarjassa *Suomiviihteen klassikot*. *Hänen olivat linnut* on sarjan 18:s julkaisu.

## Näyttelijät

## Lähteet ja viitteet

## Aiheesta muualla
*Marja-Liisa Vartio: Hänen olivat linnut (Yle Uutiset)
*[Hänen olivat linnut (Helmet.fi)](http://www.helmet.fi/fi-FI/Tapahtumat_ja_vinkit/Vinkit/Hanen_olivat_linnut(2018))
Samsung Galaxy A3 (2016)

**Samsung Galaxy A3 (2016)** on Samsungin 8. tammikuuta 2016 julkaisema älypuhelin.

## Tekniset tiedot

### Muotoilu
#### Näyttö
Samsung Galaxy A3 (2016) -älypuhelimessa on 4,7-tuumainen teräväpiirtonäyttö. Näyttö on Corning Gorilla Glass 4 -lasia.

#### Paino ja mitat
Laite painaa 132 grammaa ja sen mitat ovat 134,5 x 65,2 x 7,3 millimetriä.

### Fyysiset osat
#### Järjestelmäpiiri
Laitteesta löytyy Samsungin Exynos 7 Quad 7578 -järjestelmäpiiri, jossa grafiikkapiirinä toimii Mali-T720 MP2.

#### Muisti
Laitteessa on 1,5 gigatavua RAM-muistia ja 16 gigatavua sisäistä muistia. Lisäksi tallennustilaa voidaan laajentaa enintään 128 gigatavun microSD-kortilla.

#### Akku
Akun kapasiteetti on 2 300 milliampeerituntia tässä laitteessa.

#### Kamerat
Takakameran tarkkuus on 13 megapikseliä. Etukameran tarkkuus on 5 megapikseliä.

Videokuvaus voidaan tehdä 1080p (täysteräväpiirto) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 5.1 "Lollipop". Laite on päivitettävissä Android 7.0 "Nougat" -versioon.

## Lähteet

* Phonearena: Samsung Galaxy A3 (2016)
Samsung Galaxy A9 (2016)

**Samsung Galaxy A9 (2016)** on Samsungin tammikuussa 2016 julkaisema älypuhelin.

## Tekniset tiedot

### Muotoilu
#### Näyttö
Samsung Galaxy A9 (2016) -älypuhelimessa on 6-tuumainen täysteräväpiirtonäyttö. Näyttö on Corning Gorilla Glass 4 -lasia.

#### Paino ja mitat
Laite painaa 200 grammaa ja sen mitat ovat 161,7 x 80,9 x 7,4 millimetriä.

### Fyysiset osat
#### Järjestelmäpiiri
Laitteesta löytyy Qualcommin Snapdragon 652 -järjestelmäpiiri, jossa grafiikkapiirinä toimii Adreno 510.

#### Muisti
Laitteessa on 3 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 128 gigatavun microSD-kortilla.

#### Akku
Akun kapasiteetti on 4 000 milliampeerituntia tässä laitteessa.

#### Kamerat
Takakameran tarkkuus on 13 megapikseliä. Etukameran tarkkuus on 8 megapikseliä.

Videokuvaus voidaan tehdä 2160p (ultrateräväpiirto) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 5.1 "Lollipop". Laite on päivitettävissä Android 6.0 "Marshmallow" -versioon.

## Lähteet

* Phonearena: Samsung Galaxy A9 (2016)
Hökkelikylä

**Hökkelikylä** on epävirallinen asuinalue, joka koostuu väliaikaisista rakennuksista. Hökkelikylä sijaitsee usein kaupungin laidalla ja sen asukkaat ovat yleensä rakentaneet kotinsa itse. Hökkelikylissä ei yleensä ole juurikaan julkisia palveluita. Hökkelikylät ovat enimmäkseen kehitysmaiden ilmiö.

Myös Suomessa on aiemmin, paikoin 1900-luvulle asti, ollut pienimuotoista hökkeliasutusta; maaseudulla muodostui tilattoman väestön kuten itsellisten asuttamia mökkien ja hökkelien ryhmiä yhteismaalla kylien reunamilla.

Hökkelikylien asumisolosuhteet, kulkuyhteydet ja mukavuudet vaihtelevat suuresti. Enimmäkseen asunnot ovat erittäin puutteellisia ja terveysriskit ovat suuria. 1970-luvulle asti hökkelikyliä pidettiin haitallisina ilmiöinä, joiden leviäminen tuli estää. Nyttemmin niihin on alettu suhtautua sallivammin ja niiden merkitys kaupungistumiskehityksen osana on tunnustettu. Joillekin maalta muuttaneille hökkelikylät ovat ainoa tapa muuttaa kaupunkiin ja ennen pitkää ehkä pois hökkelikylästä. Hökkelikylien purkaminen on yleensä vain siirtänyt sen asukkaat entistä kauemmaksi kaupungin keskustasta. Hökkelikylillä on kuusi pääasiallista tehtävää: ne vastaanottavat muuttajia kaupunkiin, tarjoavat asumismahdollisuuden köyhimmille, työpaikkoja pienessä mittakaavassa, sosiaalisen turvaverkon, kannustavat ihmisiä auttamaan itseään ja tarjoavat mahdollisuuden asua kaupungin työpaikkojen läheisyydessä.

Aasiassa hökkelikylistä käytetään nimityksiä *bustee* ja *kampong*, Afrikassa *bidonville* ja *shantytown*, Latinalaisessa Amerikassa taas *[[favela]]* ja *rancho*.

## Katso myös
* Getto
* Slummi
* Segregaatio
* Tilaton väestö
* Township

## Lähteet

## Aiheesta muualla
Vuoden 1995 Tyynenmeren hurrikaanikausi

**Vuoden 1995 Tyynenmeren hurrikaanikausi** oli vähiten aktiivinen Tyynenmeren hurrikaanikausi sitten vuoden 1979. Kauden yhdestätoista myrskystä huomattavin oli Hurrikaani Ismael, joka surmasi 105 henkeä Meksikon länsirannikolla. Nimettyjä myrskyjä ja hurrikaaneja oli vähemmän kuin normaalisti samana aikana

## Lähteet

## Aiheesta muualla
Mwambutsa IV

**Mwambutsa IV Bangiriceng** (1912 – 26. huhtikuuta 1974) oli Burundin kuningas eli *Mwemi*. 

Mwambutsa IV tuli kuninkaaksi jo kolmevuotiaana, isänsä kuningas Mutaga IV Mbikijen kuoltua 30. marraskuuta 1915. Uuden kuninkaan ollessa alaikäinen hänen puolestaan hallitsi kuningataräiti, kuningatar Ririkumutima. Täydet valtaoikeudet kuningas sai saavutettuaan täysi-ikäisyyden 28. syyskuuta 1929.

Etniseltä taustaltaan kuningas oli ganwa. Kyseinen etninen ryhmä on perinteisesti hallinnut Burundia ja heidän katsotaan kuuluvan tutseihin. Omasta mielestään heidät tulisi kuitenkin tunnustaa omaksi ryhmäkseen.

Burundi koki Mwambutsa IV:n hallituskaudella merkittäviä muutoksia. Hänen syntyessään se oli osa Saksan Itä-Afrikkaa, I maailmansodan jälkeen se siirtyi Belgian hallintaan ja maa itsenäistyi sen alaisuudesta 1. heinäkuuta 1962. Kansainliiton ja Yhdistyneiden kansakuntien mandaatilla Burundia hallinneet belgialaisviranomaiset eivät antaneet kuninkaasta kovin korkeaa käsitystä. Heidän mukaansa kuningas oli huonosti koulutettu, ja kiinnostunut naisista ja alkoholista. 

Kuningas ehdotti 20. tammikuuta 1959 Belgian siirtomaaministerille, että Ruanda- Urundin mandaatti jaetaan kahteen osaan, Burundiin ja Ruandaan. Tähän suostuttiin ja molemmissa maissa alkoi itsenäistymiskehitys. 

Sisäpoliittisesti Burundi eli itsenäistymisensä jälkeen levotonta aikaa. Kolme pääministeriä murhattiin ja yrittäessään säilyttää rauhan kuningas joutui vaihtamaan pääministeriä useinkin miellyttääkseen hutuja sekä tutseja. Mwambutsa IV:n hallituskausi päättyi, kun hänen poikansa Ntare V syrjäytti hänet 8. heinäkuuta 1966. Syrjäytetty kuningas eli loppuelämänsä Sveitsissä.

Maan kansallissankari ja Burundia kohti itsenäisyyttä johtanut pääministeri Louis Rwagasore oli Mwambutsa IV:n poika.

Mwambutsa IV:n jäänteet kaivettiin ylös Sveitsissä hänen hautauspaikaltaan vuonna 2012, jotta ne palautettaisiin Burundiin haudattavaksi uudelleen valtiollisin menoin. Oikeustaistelun jälkeen Mwambutsan perhe päätti haudata Mwambutsan jäänteet uudelleen Sveitsiin vuonna 2016 kuninkaan toiveiden mukaisesti

## Lähteet
Tintagel

**Tintagel** eli **Trevena** (  tarkoittaa: *kylä kalliolla)* on noin  asukkaan kylä ja kunta *(civil parish)* Cornwallin Atlantin-puoleisella rannikolla Lounais-Englannissa. Se muodostaa lähistön kuntien kanssa vaalipiiriin, jonka alueella elää noin  ihmistä.

Tintagel ja sen lähistöllä sijaitsevat linnanrauniot on yhdistetty legendaan kuningas Arthurista ja pyöreästä pöydästä. Rauniot sijaitsevat Tintagel Head -nimisellä jylhällä kallioniemekeellä, jonka kapea kannas yhdistää mantereeseen. Linnan arkeologiset kaivaukset saatiin päätökseen kesällä 2016 ja niissä löydettiin jälkiä vanhemmasta palatsista, joka oli sijainnut nykyisen linnan paikalla 400–500-luvuilla. Palatsi saattoi olla Dumnonian kuningaskunnan keskuspaikka. Kylään on alettu tehdä suosittuja päivämatkoja, ja siitä on tullut Britannian suosituimpia matkailukohteita.

## Lähteet
EVZ Academy

**EVZ Academy** on sveitsiläinen jääkiekkoseura, joka on perustettu vuonna 2016. Se pelaa Sveitsin toiseksi korkeimmalla sarjatasolla National League B:ssa. Joukkue on perustettu National League A-seura EV Zugin farmijoukkueeksi. 

## Joukkue kaudella 2021–2022

### Joukkueenjohto
* **Päävalmentaja:** Fabio Schumacher 
* **Apuvalmentaja:** Roger Hansson 
* **Maalivahtivalmentaja:** Marco Mathis 
* **Fysiikkavalmentaja:** Michael Slongo 
* **Luisteluvalmentaja:** Cyndy Kenyon 
* **Huoltopäällikkö:** Marco Schmuckli 
* **Urheilutoimenjohtaja:** Roland Schmid 

*Lähde: EliteProspects*

## Lähteet

## Aiheesta muualla
* Joukkueen kotisivu